CELEX: 62017TN0071
Language: mt
Date: 2017-01-26 00:00:00
Title: Kawża T-71/17: Rikors ippreżentat fis-26 ta’ Jannar 2017 – France.com vs EUIPO – France (FRANCE.com)

10.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/40
            
         Rikors ippreżentat fis-26 ta’ Jannar 2017 – France.com vs EUIPO – France (FRANCE.com)
   (Kawża T-71/17)
   (2017/C 112/56)
   Lingwa tar-rikors: l-Ingliż
   
      Partijiet
   
   
      Rikorrenti: France.com, Inc. (Coral gables, Florida, l-Istati Uniti) (rappreżentant: A. Bertrand, avukat)
   
      Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
   
      Parti oħra quddiem il-Bord tal-Appell: Ir-Repubblika Franċiża
   
      Informazzjoni dwar il-proċedimenti quddiem l-EUIPO
   
   
      Applikant għat-trade mark kontenzjuża: ir-rikorrenti
   
      Trade mark kontenzjuża kkonċernata: trade mark figurattiva tal-Unjoni Ewropea li tinkludi l-element verbali “FRANCE.com” – Applikazzjoni għal reġistrazzjoni Nru 13 158 597
   
      Proċedimenti quddiem l-EUIPO: proċedimenti ta’ oppożizzjoni
   
      Deċiżjoni kkontestata: deċiżjoni tal-Ewwel Bord tal-Appell tal-EUIPO tal-20 ta’ Ottubru 2016 fil-Każ R 2452/2015-1
   
      Talbiet
   
   
               —
            
            
               tippreżenta d-domandi preliminari segwenti lill-Qorti tal-Ġustizzja: (i) Fid-dawl tal-Artikoli 8(2) u 41(1) dwar it-trade mark Komunitarja u tar-Regoli 15(2)(b) u 17 tar-Regolament li jimplementa r-Regolament dwar it-trade mark tal-Komunità, fi proċedimenti ta’ oppożizzjoni, ir-rikorrenti, bħall-konvenut f’oppożizzjoni, għandha d-dritt li tinvoka drittijiet preċedenti, li jistgħu jikkostitwixxu drittijiet preċedenti għat-trade mark preċedenti użata bħala dritt preċedenti fl-oppożizzjoni? (ii) L-Istat Franċiż għandu xi tip ta’ dritt ta’ proprjetà intellettwali preċedenti fuq il-kelma “France” li ma hijiex l-isem uffiċjali tal-Istat Franċiż u li hija biss entità ġeografika? (iii) Jekk ir-risposta għad-domanda (ii) hija “Le”, l-isem “France” għandu jitqies bħala kelma li tinsab fid-dominju pubbliku u li fuqha ħadd ma jista’ jinvoka dritt ta’ proprjetà intellettwali? (iv) Jekk ir-risposta għad-domanda (ii) hija “Iva”, il-fatt li sa llum l-Istat Franċiż qatt ma invoka xi drittijiet fuq il-kelma “France” ħlief kontra France.com, għandu jitqies bħala diskriminazzjoni kontra r-rikorrenti?
            
         
               —
            
            
               tannulla d-deċiżjoni kkontestata;
            
         
               —
            
            
               tiċħad l-oppożizzjoni mressqa mill-Istat Franċiż kontra r-reġistrazzjoni tat-trade mark semifigurattiva tal-Unjoni Ewropea “France.com” li saret applikazzjoni għaliha minn France.com Inc.;
            
         
               —
            
            
               tiċħad ir-rikors fir-rigward tal-kumplament;
            
         
               —
            
            
               tordna lill-EUIPO jbati l-ispejjeż tiegħu stess u li jħallas dawk sostnuti minn France.com Inc. fir-rigward tal-proċeduri quddiem il-Qorti tal-Ġustizzja;
            
         
               —
            
            
               tordna lill-EUIPO u lill-Istat Franċiż ibatu kull wieħed nofs l-ispejjeż ta’ France.com Inc. fir-rigward tal-proċedimenti quddiem il-Bord tal-Appell u l-EUIPO.
            
         
      Motivi invokati
   
   
               —
            
            
               Ksur tal-Artikoli 8(1), 8(2) u 41(1) tar-Regolament Nru 207/2009;
            
         
               —
            
            
               Ksur tar-Regoli 15(2)(b) u 17 tar-Regolament Nru 2868/95.